# Anar a l'espia

En el camp de la navegació, l’expressió “anar a l’espia” fa referència al desplaçament d’un vaixell aprofitant una corda anomenada “espia” fixada per un dels seus caps a una àncora, una boia o qualsevol accessori que estigui immòbil. En vaixells de vela que no disposen de motor, en situacions de calma o de vent contrari, la maniobra d’anar a l’espia (espiar-se o remolcar-se amb una espia) permet fer navegar el vaixell de forma controlada amb prestacions limitades.

## Propulsió per corda auxiliar

La propulsió amb espies és un cas particular dels sistemes de propulsió amb una corda o diverses cordes auxiliars. Aquestes cordes poden substituir-se per cables o cadenes.
Entre altres poden esmentar-se els sistemes següents:
* remolcar (la corda de remolc uneix el vaixell remolcador i el vaixell remolcat)
* sirgar (la sirga va lligada al vaixell i al conjunt propulsor; el vaixell navega en un riu o canal, la propulsió la fan persones o animals que caminen per la vora)
* navegar amb espies

## Elements materials

En la versió més senzilla l’equipament d’un vaixell per anar a l’espia consta d’una espia (corda relativament llarga i gruixuda) i d’una àncora d’espia (una àncora més petita que l’àncora principal). Per a navegacions d’exploració o en indrets perillosos o difícils l’equipament es complementa amb espies i àncores auxiliars.
Hi ha diversos exemples d’inventaris de l’equipament de navegar a l’espia en vaixells determinats. Un cas interessant és el del vaixell Endeavour, que disposava de cinc àncores principals.

## Maniobres documentades

La navegació amb espies està explicada en dos tipus de documents: els teòrics i els pràctics. Els primers recullen definicions i procediments genèrics i consten de diccionaris i tractats de navegació.
Els documents pràctics recullen maniobres reals, consignades en diaris de navegació o similars.

## USS Constitution

Entre el 17 i el 19 de juliol de 1812, la fragata nord-americana Constitution fou perseguida per cinc naus britàniques. La fugida de 57 hores es va realitzar, principalment, navegant amb espies (perseguit i perseguidors) i va finalitzar quan la Constitution es va allunyar fora de l’abast dels anglesos.

## Referències

* ↑ Johnson, R. A History of the War of 1812-'15 Between the United States and Great Britain. Dodd, Mead, 1882, p. 66. ISBN 978-0-7222-7837-6 [Consulta: 31 març 2023].
* ↑ Thompson, S.A.. Notes on the Republic of Texas Navy, Marine Corps, Coast Guards, and Their Vessels. Page Publishing, Incorporated, 2021, p. 35. ISBN 978-1-68456-703-4 [Consulta: 31 març 2023].
* ↑ de Navarrete, M.F.. Diccionario marítimo español (en castellà). Imprenta real, 1831, p. 1-PA259 [Consulta: 8 abril 2023].
* ↑ «Diccionari Català-Valencià-BalearB». [Consulta: 30 març 2023].
* ↑ Mellor, M.; United States. Coast Guard Towing Ships Through Ice-clogged Channels by Warping and Kedging. The Laboratory, 1979, p. 1 [Consulta: 30 març 2023].
* ↑ Celelles, F.; de Cormellas, S. Llibre de consolat dels fets maritims: ara nouament corregit y emendat ab algunes declaracions de paraules als margens : essent consols de la Lotia de la Mar .... en la estampa administrada per Sebastia de Cormellas, 1645, p. 30-IA1 [Consulta: 31 març 2023].
* ↑ Esteller, P.L.. Diccionari de la llengua catalana ab la correspondencia castellana, 1840, p. 725 [Consulta: 31 març 2023].
* ↑ Hamilton, J.C.. Captain James Cook and the Search for Antarctica. Pen & Sword Books Limited, 2020, p. 48. ISBN 978-1-5267-5360-1 [Consulta: 7 abril 2023].
* ↑ Jal, A. Glossaire nautique: répertoire polyglotte de termes de marine anciens et modernes (en francès). Firmin Didot Frères, 1848, p. 657. ISBN 978-0-608-34506-2 [Consulta: 10 abril 2023].
* ↑ Fernández, A.G.. Práctica de maniobras de los navíos...: mediante el timón y las velas... (en castellà). F. de Santander, 1777, p. 209 [Consulta: 10 abril 2023].
* ↑ Aubin, N. Dictionnaire de Marine (en francès). Pierre Brunel, 1702, p. 727 [Consulta: 11 abril 2023].
* ↑ de Bougainville, L.A.. Voyage autour du monde, par la frégate du roi la Boudeuse, et la flûte l'Etoile, en 1766, 1767, 1768 et 1769: Avec un supplément ou Journal d'un voyage autour du monde fait par MM. Banks et Solander, 1768, 1769, 1770 et 1771 (en francès), 1772, p. 249 [Consulta: 11 abril 2023].
* ↑ de Angelis, P.; Hernandez, E.; de la Cruz, L.; Malaspina, A.; de Azara, F.; de Rosas, J.M.; Matorras, G.; Cornejo, A.F.; Morillo, F. Diario de un viage desde el fuerte de San Rafael del Diamante hasta el de San Lorenzo, en las puntas del rio Quinto (etc.): 6 (en castellà). Imprenta del Estado, 1837, p. 15-PA38 [Consulta: 8 abril 2023].
* ↑ Cook, J.; Wharton, W.J.L.. Captain Cook's Journal During His First Voyage Round the World Made in H.M. Bark "Endeavour", 1768-71: A Literal Transcription of the Original Mss. : with Notes and Introduction. Elliot Stock, 1893, p. 327 [Consulta: 10 abril 2023].
* ↑ Brodine, C.E.; Crawford, M.J.; Hughes, C.F.. Ironsides! the Ship, the Men and the Wars of the USS Constitution. Fireship Press, 2007, p. 112. ISBN 978-1-934757-14-7 [Consulta: 8 abril 2023].
* ↑ Philpott, D. The U. S. Navy Pictorial History of the War of 1812. Rowman & Littlefield Publishers, 2012, p. 36. ISBN 978-1-4422-1908-3 [Consulta: 8 abril 2023].